કાસગંજમાં તિરંગા યાત્રા પરનાં હુમલા અને ચંદન ગુપ્તાની હત્યાનાં સમાચારોની શ્યાહી હજી સુકાઈ પણ ન હતી કે, દિલ્હીમાં અંકિત સક્સેના નામનાં ૨૩ વર્ષનાં યુવાનની તેનાં ઘરની સામે જ ગળું કાપીને હત્યા કરી દેવામાં આવી. તેનો ગુન્હો માત્ર એટલો જ હતો કે, તે એક મુસ્લિમ યુવતીને પ્રેમ કરતો હતો. આ યુવતીનાં પરિવાર જનોએ અંકિતને ઘેરી અને તેનાં ગળા પર છરી ફેરવી દીધી. આ ઘટના બાદ ન તો કથિત સેક્યુલર રાજનેતાઓ અંકિતનાં ઘરે દિલાશો આપવો ગયા છે, કે ન તો કોઈ બુદ્ધિજીવી પત્રકાર, સાહિત્યકારનું દિલ આ ઘટનાને લઈ દ્રવી ઊઠ્યું છે કે ન તો કોઈ અભિનેતાનો અને તેની પત્નીને દેશમાં રહેવું અસુરક્ષિત લાગ્યું. કારણ માત્ર એટલુ કે તિરંગા યાત્રામાં મૃત્યુ પામનાર અને દિલ્હીમાં હત્યા થઈ છે એ યુવાન એક ચોક્કસ સમુદાયનાં છે. જેમના માટે કથિત સેક્યુલરવાદી માધ્યમો, બુદ્ધિજીવીઓ અને રાજકીય પક્ષોને કોઈ જ સંવેદના નથી.